IX pide un plan de rehabilitación pa les escueles infantiles y ampliar la de Nuevo...
#000003
El gobiernu d’Asturies considera que les lleis de memoria democrática son la garantía pa nun...
#000004
Asturies va diseñar una nueva llei de facienda que modernice la xestión económica y afonde...
#000010
El Serviciu de Normalización Ḷḷingüística de Cangas del Narcea inaugura esta sumana las actividades que van desenvolvese con motivu del Día Internacional de la Ḷḷingua Materna, que se celebra cada 21 de febreiru en tol mundu, tal ya cumo instauróu la UNESCO en 1999. Trátase d’actividades que tán enfocadas al públicu escolar ya quieren dar a conocer la historia de la nuesa ḷḷingua ya fomentar el sou usu ente los más nuevos.
#000012
Esti xueves 17 de febreiru empicipian las actividades no IES de Cangas del Narcea, con una conferencia a cargu del periodista, profesor ya escritor Inaciu Galán, quien vei tresladar al alumnáu información sobre los más de mil anos d’historia del asturianu en 60 minutos. Vei fadelo cona charla ‘Historia de la llingua asturiana en 60 min’, que chega a Cangas del Narcea de la mano de Cuatro Gotes Producciones. Esta conferencia vei ser esti xueves a las 12.30 horas.
#000013
El ḷḷunes 21 de febreiru van presentase las campañas ‘Xugamos pa deprender’ ya ‘Asina los chamamos aiquí’. La primera d’eḷḷas vei dar a conocer al alumnáu de la Escuela Infantil de 0 a 3 anos ‘Los Gigantinos’ los materiales de la fase cuarta d’esta campaña, que pretende tresmitir la nuesa ḷḷingua mediante xuegos. Outramiente, vei presentase nas redes sociales el material nuevu de la campaña ‘Asina los chamamos aiquí’ con vocabulariu del dialectu occidental del asturianu relacionáu cona fauna ya la flora propias. Esta campaña faise por vez segunda ya busca dar a conocer el vocabulariu propiu del occidente ya fomentar l’usu de la nuesa ḷḷingua ente toda la población de la contorna.
#000014
P’acabar las actividades del Día Internacional de la Ḷḷingua Materna, el Serviciu de Normalización Ḷḷingüística de Cangas del Narcea propón una charla pal IES, que vei celebrase’l 15 de marzu, a las 10 horas, a cargu del filólogu, investigador ya profesor Ramón d’Andrés, quien fui Premiu Máximo Fuertes Acevedo d’Ensayu.
#000015
El gobiernu d’Asturies considera que les lleis de memoria democrática son la garantía pa nun repitir los erros del pasáu
#000017
El Gobiernu asturianu asume’l desafíu d’acelerar la tresformación ecolóxica de la industria y les pyme
#000018